stanford-oval/wikipedia huggingface dataset:
אקוסטיקה תת-מימית
התפשטות גלי קול > צורות התפשטות של גלי קול > דילוגי קרקעית

כאשר עומק הנקודה האמורה לשמש כמחזיר מושלם עקב שיקולי אנרגיה בצורת התפשטות של אזורי התכנסות ואזורי צל נמצא מתחת לקרקעית, קרן הקול מוחזרת מהקרקעית ועוברת את המסלול המתואר לעיל עד לפני הים וחזרה. בדומה לאמור לעיל, נוצר גל סינוסואידי אלא שהפעם הוא נע בין פני הים לבין הקרקעית ומושפע מהרכב הקרקעית, האם היא עשויה מחומרים מחזירים או לא.
הצטברות קרניים היוצאות בזוויות קרובות מטה או למעלה ומגיעות לקרקעית יוצרת צורת הולכת גל טבעית נוספת הנקראת דילוגי קרקעית – עקב הדילוג בין פני הים לבין הקרקעית.
מטבע הדברים התופעה נפוצה יותר במים רדודים מאשר במים עמוקים.
להלן דוגמה סכמטית להתפשטות גל קול בצורות שונות:
מידת לחץ הקול

המשרעת של גל קול מאופיינת בדרך-כלל בעזרת לחץ הקול. בסביבה רגילה ניתן למצוא טווח נרחב מאוד של לחצים, ולפיכך מקובל למדוד את לחץ הקול בסקאלה לוגריתמית, ביחידת המידה דציבל. אם  p הוא שורש ממוצע הריבועים של משרעת לחץ הקול אזי מידת לחץ הקול (sound pressure level, SPL) מוגדרת כ-20 פעמים הלוגריתם של היחס בין  p לבין לחץ ידוע כלשהו,  p_{0}.
ניתן לחשב את מידת לחץ הקול בדציבלים כך:
הלחץ הידוע  p_{0} בו משתמשים הוא סף טווח השמיעה האנושי:
(דהיינו, 20 מיקרו-פסקל; במים, סף השמיעה הוא מיקרו-פסקל אחד).
עוצמת הקול

קיים הבדל בין מידת לחץ הקול לבין מידת כוח הקול. מידת לחץ הקול נמדדת בעזרת מיקרופונים ומכשירים דומים, וניתן למדוד אותה ישירות. מידת עוצמת הקול, לעומת זאת, היא מידה של כמות האנרגיה המושקעת (ברמקול, למשל) כדי לייצר קול. בשל גורמים סביבתיים והשפעות אחרות, כמות האנרגיה המשמשת להפקת הקול לא בהכרח שווה למידת הקול הנתפשת בחושיו של השומע.
לא ניתן למדוד עוצמת קול ישירות, ולכן מידה זו מחושבת על-פי נתונים אחרים. ישנן שתי שיטות מקובלות למדידתה: "השיטה הישירה" ו"השיטה ההשוואתית". בשיטה הראשונה מודדים את עוצמת הקול על ידי חישוב משוואה הכוללת את התנאים הסביבתיים (כגון טמפרטורה, לחות, זמן תהודה וכו') ואת לחץ הקול. בשיטה השנייה, משווים את לחץ הקול ללחץ קול המופק באותם תנאים ממקור קול מוכר המפיק עוצמת קול ידועה וקבועה, והשוואת לחץ זה עם לחץ הקול הנמדד. שתי השיטות אמינות ומדויקות באותה המידה.
פרמטרים אקוסטיים

ישנם מספר פרמטרים מדידים המגדירים את אופן פעולת גל הקול. עיקר שימושם הוא עבור מערכות סונאר אך הם רלוונטיים גם עבור שאר המערכות האקוסטיות הקיימות כגון: מד עומק, טלפון תת-מימי, טורפדו וכו'.
באופן כללי כל אחד מהפרמטרים מוגדר ביחידות של דציבל (dB) (יחידת מידה חסרת ממדים), יחד על פי "השיטה ההשוואתית" למדידת עוצמת קול ומבטא בדרך כלל את היחס בין עוצמת נמדדת לבין עוצמת יחוס הנמדדת בהידרופון:
כאשר PM הוא שם הפרמטר,  I היא העוצמה הנמדדת ואילו  I_{0} היא בדרך כלל עוצמת הייחוס ללחץ של  1\mu Pa ב-1 יארד.
הפרמטרים הם:
פרמטרים אקוסטיים > רמת המקור (SL - Source Level) > הגדרה

כאשר  I היא עוצמת רעש המקור בטווח קרוב ואילו  I_{0} היא עוצמת הייחוס ללחץ של  1\mu Pa ב-1 יארד.
פרמטרים אקוסטיים > רמת המקור (SL - Source Level) > פירוט

עבור מערכת אקטיבית הכוללת משדר ומקלט כגון סונאר אקטיבי רמת המקור היא בפשטות עוצמת השידור.
עבור מערכת פאסיבית הכוללת מקלט בלבד כגון סונאר פאסיבי רמת המקור היא עוצמת הרעש המגיעה מהמטרה ונובעת מ-3 מקורות אפשריים:
רעשי מכונות
רעשי מדחפים
רעשי זמרה - רעשי קוויטציה הנובעים מהתפוצצות בועות אוויר הנוצרות על ידי מדחפים בעלי מהירות סיבוב גבוהה.
פרמטרים אקוסטיים > רמת הרעש (NL - Noise Level) > הגדרה

כאשר  I היא עוצמת הרעש ואילו  I_{0} היא עוצמת הייחוס ללחץ של  1\mu Pa ב-1 יארד.
פרמטרים אקוסטיים > רמת הרעש (NL - Noise Level) > פירוט > רעש סביבתי (AN - Ambient Noise)

ישנם מספר מקורות של רעש רקע בסביבה הימית בתדרים שונים:
0.1Hz-10Hz - מערבולות ופעילות סייסמית של הים
100Hz - רעשי ספנות
1kHz-30kHz - רעש ים (מצב ים) - רעש הנובע ממצב הים – ים סוער או רגוע, גובה הגלים, מהירות הרוח וכו'
100kHz - רעש תרמי של מולקולות המים
תדירות משתנה - רעשי גשם ורעשים ביולוגיים
פרמטרים אקוסטיים > רמת הרעש (NL - Noise Level) > פירוט > רעש עצמי (SN - Self Noise)

ישנם מספר מקורות של רעש עצמי הנובעים ממקור הקול:
רעשי מתמרים
רעשים אלקטרוניים
רעשי מכונות
רעשי מדחף
רעשי גוף האונייה
רמת הרעש יכולה להיות רעש סביבתי או רעש עצמי (הגדול מביניהם).
אם הרעש הסביבתי שווה לרעש העצמי, לדוגמה:
אזי מתקיים חיבור פנימי לוגריתמי:
והרעש הכולל הוא:
כלל זה נכון כשמדובר בשני גורמים של אותו רכיב אבל ברכיבים שונים כגון: SL ו-NL החיבור הוא רגיל, לדוגמה:
פרמטרים אקוסטיים > רמת ההדהודים (RL - Reverberation Level) > הגדרה

כאשר  I היא עוצמת ההדהודים בהדקי ההידרופון ואילו  I_{0} היא עוצמת הייחוס ללחץ של  1\mu Pa ב-1 יארד.
פרמטרים אקוסטיים > רמת ההדהודים (RL - Reverberation Level) > פירוט

רכיב זה קיים אך ורק עבור מערכת אקטיבית הכוללת משדר ומקלט כגון סונאר אקטיבי.
רמת ההדהודים מבטאת את עוצמת ההד החוזר כתוצאה משידור אות אקוסטי ונובעת מ-3 מקורות אפשריים:
הדהודי שטח – הד החוזר מפני הים
הדהודי נפח – הד החוזר מנפח הים ומהיצורים החיים בו כגון: פלנקטון
הדהודי קרקעית – הד החוזר מן הקרקעית
ככל שמתרחקים מהמשדר, ההד קטן כפונקציה של הטווח.
רמת ההדהודים נלקחת בחשבון רק כאשר ערכה גדול מערך הרעש (NL). אם ערכה שווה לערך הרעש מתקיים חיבור פנימי לוגריתמי (כמו ב-9.3) המוסיף 3dB כיוון שמדובר בשני גורמים של רכיב הרעש.
פרמטרים אקוסטיים > אינדקס הכיווניות (DI - Directivity Index) > הגדרה

כאשר  I_{d} היא העוצמה בכיוון מסוים (בזווית מסוימת) ואילו  I_{Omni} היא עוצמה כל-כיוונית (360 מעלות).
פרמטרים אקוסטיים > אינדקס הכיווניות (DI - Directivity Index) > פירוט

אינדקס הכיווניות הוא היחס בין עוצמת הקול בכיוון מסוים (אלומה) לבין עוצמת רעש הרקע אשר ערכה זהה עבור כל הזוויות.
ככל שהאלומה (עבור מערכת אקטיבית אלומות השידור והקליטה, עבור מערכת פסיבית אלומת הקליטה) צרה יותר, מכוונת לכיוון מסוים ומסתובבת כך אינדקס הכיווניות גדול יותר.
בדרך כלל אינדקס הכיווניות נחשב כרכיב המפחית מרכיב רמת הרעש (NL), כיוון שהשידור/קליטה בכיוון מסוים מסנן רעשים.
פרמטרים אקוסטיים > חוזק המטרה (TS - Target Strength) > הגדרה

כאשר  I_{r} היא העוצמה המוחזרת מהמטרה ואילו  I_{i} היא העוצמה הפוגעת במטרה.
פרמטרים אקוסטיים > חוזק המטרה (TS - Target Strength) > פירוט

עבור מערכת אקטיבית הכוללת משדר ומקלט כגון סונאר אקטיבי היחס בין עוצמת הקול המוחזר ממטרה לבין עוצמת הקול הפוגע במטרה (עוצמת הקול המשודר במרחק 1 יארד מהמטרה) נקרא חוזק המטרה.
כמו כן ניתן להגדיר רכיב זה כשטח חתך אקוסטי בדומה לשטח חתך מכ"מי (שח"מ) על ידי המשוואה הבאה:
כאשר  \sigma  הוא שטח חתך הפעולה האקוסטי.
גודל זה תלוי הן בפרמטרים הפיזיקליים של האות כגון:
תדר
זוויות פגיעה והחזרה מהמטרה
והן בפרמטרים הפיזיקליים של המטרה:
צורה גאומטרית
סוג החומר (האם עשויה מחומר מחזיר או בולע).
פרמטרים אקוסטיים > סף הגילוי (DT - Detection Threshold) > הגדרה

לסף הגילוי ישנן 2 הגדרות:
עבור אות צר סרט:
 DT_{0}=10\,\log _{10}{\frac {S}{N_{0}}}{\mbox{ dB}}\quad (13.1)
כאשר,  S היא עוצמת האות ואילו  N_{0} היא עוצמת הרעש ל -1Hz
עבור אות רחב סרט:
 DT_{w}=10\,\log _{10}{\frac {S}{N}}{\mbox{ dB}}\quad (13.2)
כאשר,  S היא עוצמת האות ואילו  N היא עוצמת הרעש עבור רוחב סרט של  w
היחס בין ההגדרות השונות מתבטא ב-2 המשוואות הבאות:
פרמטרים אקוסטיים > סף הגילוי (DT - Detection Threshold) > פירוט

בדומה לאלקטרומגנטיות בה קיים יחס אות לרעש (SNR), גם עבור אות אקוסטי קיים מושג דומה והוא מבוטא באמצעות רכיב סף הגילוי המוגדר כיחס בין עוצמת האות לעוצמת הרעש.
בצורה אחרת ניתן להגדיר רכיב זה, בעזרת ההסתברויות לגילוי  \left(Probability\ of\ Detection\ -P_{d}\right) ולאזעקת שווא  \left(Probability\ of\ False\ Alarm\ -P_{fa}\right) .
חיבור הסתברויות אלו לא שווה ל-1 ונלקחות בחשבון בנפרד:
ההסתברות לגילוי  \left(P_{d}\right) חלה כאשר קיים אות.  \left(1-P_{d}\right) היא ההסתברות לאי גילויו של אות קיים
ההסתברות לאזעקת שווא  \left(P_{fa}\right) חלה כאשר לא קיים אות.  \left(1-P_{fa}\right) היא ההסתברות להחלטה נכונה שלא קיים אות
ערכי הסתברות אלו מצוינים במפרטים של מערכות אקוסטיות כאשר הערכים הנפוצים הם:  P_{d}=0.5,0.9 ו- P_{fa}=10^{-3},10^{-4}
סף הגילוי תלוי בעיקר בשני גורמים:
ביצועי המערכת
רמת המפעיל
פרמטרים אקוסטיים > הפסדי המעבר (TL - Transmission Losses) > הגדרה

כאשר  I_{s} היא עוצמת המקור ואילו  I_{t} היא העוצמה העוברת במרחק  R מהמקור.
פרמטרים אקוסטיים > הפסדי המעבר (TL - Transmission Losses) > פירוט

הפסדי המעבר מוגדרים כירידה המצטברת בעוצמת גל לחץ אקוסטי היוצא ממקור קול ומתפשט במרחב הימי.
ככל שהגל מתקדם במרחב, עוצמת האות האקוסטי יורדת וזאת עקב 2 גורמים:
התפשטות (פרישת) אלומת הקול
הנחתת עוצמת הקול
פרמטרים אקוסטיים > הפסדי המעבר (TL - Transmission Losses) > פירוט > התפשטות (פרישה)

באופן כללי, עוצמה נמדדת בהספק ליחידת שטח ומוגדרת על פי הנוסחה:
כאשר  P הוא ההספק ואילו  A הוא גודל השטח.
פרמטרים אקוסטיים > הפסדי המעבר (TL - Transmission Losses) > פירוט > התפשטות (פרישה) > התפשטות כדורית (ספירית)

במקרה זה, העוצמה מוגדרת על פי הנוסחה הבאה:
כאשר  P הוא ההספק ואילו  r הוא המרחק ממקור הקול.
הצבת העוצמה בנוסחת הפסדי המעבר מביאה לתוצאה הבאה:
כאשר  R הוא המרחק ממקור הקול שבו נמדדים הפסדי המעבר.
התפשטות כדורית מהווה קירוב עבור התפשטות קול במים עמוקים.
פרמטרים אקוסטיים > הפסדי המעבר (TL - Transmission Losses) > פירוט > התפשטות (פרישה) > התפשטות גלילית (צילינדרית)

במקרה זה, העוצמה מוגדרת על פי הנוסחה הבאה:
כאשר  P הוא ההספק ואילו  r הוא המרחק ממקור הקול.
הצבת העוצמה בנוסחת הפסדי המעבר מביאה לתוצאה הבאה:
כאשר  R הוא המרחק ממקור הקול שבו נמדדים הפסדי המעבר.
התפשטות גלילית מהווה קירוב עבור התפשטות קול במים רדודים.
פרמטרים אקוסטיים > הפסדי המעבר (TL - Transmission Losses) > הנחתה (בליעה)

ישנם מספר משתנים המשפיעים על ההנחתה:
הצמיגות
רגיעה יונית של חומצה בורית ומגנזיום גופרתי
טמפרטורת המים
תדירות גל הקול
שילוב שני האפקטים, התפשטות והנחתת גל הקול, מבוטא בנוסחה הבאה:
כאשר  R הוא המרחק ממקור הקול שבו נמדדים הפסדי המעבר ואילו  \alpha  הוא רכיב ההנחתה ביחידות של dB לקילויארד.
פרמטרים אקוסטיים > הפסדי המעבר (TL - Transmission Losses) > חישוב הפסדי המעבר

נוסחאות (14.4), (14.6) ו-(14.7) מהווה קירוב בלבד מאחר שהתווך הימי אינו כדור מושלם או גליל מושלם.
כמו כן, התלות של הפסדי המעבר בגורמים נוספים בלתי צפויים ומשתנים כגון: קיומם של מובלים, אזורי התכנסות ואזורי צל (ראה: צורות התפשטות של גלי קול) אינה מאפשרת חישוב מדויק של הפסדי המעבר.
על מנת לפתור בעיה זו פותחו מודלים לחישוב הפסדי המעבר כאשר העיקריים בהם הם:
מודל משוואה דיפרנציאלית פרבולית - קירוב משוואת הגלים למשוואה פרבולית. מודל זה רלוונטי עבור תדרים נמוכים מתחת ל-3kHz.
מודל קרניים או אלומות - קירוב גלי הקול לקרניים ישרות או לאלומות. מודל זה רלוונטי עבור תדרים גבוהים מ-3kHz.
יישומים > סונאר

סונאר הוא השם שניתן למקבילה האקוסטית של מכ"ם. בסונאר אקטיבי משדרים פולסים אקוסטיים כדי לחקור את הים, ולאחר מכן ההדים המוחזרים מעובדים כדי לחלץ מידע על הים, גבולותיו ואובייקטים מתחת למים. שימוש אלטרנטיבי, הידוע בשם סונאר פאסיבי, מנסה לעשות את אותו הדבר על ידי האזנה לצלילים המוקרנים על ידי אובייקטים מתחת למים. ניתן להשתמש בפרמטרים האקוסטיים כדי לחשב את ה -  FOM (ספרת הערך) של מערכת הסונאר, המוגדר ככמות המאפיינת רמת ביצועי סונאר ע"פ הפרמטרים האקוסטיים הניתנים למדידה מדויקת. השוואת ערך ה-FOM של מערכת הסונאר לערך הפסדי המעבר (TL), קובעת האם יהיה גילוי במערכת או לא.
הורדה למים של סונאר נגרר על ידי ספינת נצ"ל
סונאר טובל AQS-13, נישא על גבי ההליקופטר האמריקאי SH-3H HS-15.
יישומים > תקשורת תת-מימית

הצורך בתקשורת אקוסטית מתחת למים קיים ביישומים כגון איסוף נתונים לניטור סביבתי, תקשורת עם ובין כלי רכב מאוישים ולא מאוישים מתחת למים, שידור של צוללן, וכו'.
יישום מרכזי של תקשורת אקוסטית הוא שליטה מרחוק מתחת למים. דוגמה בולטת הם משחררים אקוסטיים - מכשירים ימיים לפריסה מחדש ושיקום של ציוד אלקטרוני טבוע בקרקעית הים, שבו הציוד הטבוע מופעל מרחוק על ידי אות פקודה אקוסטי.
המחקר בתחום זה כולל אתגרים משמעותיים, במיוחד בערוצים אופקיים, במים רדודים.
בהשוואה לרדיו, רוחב הפס הזמין קטן בכמה סדרי גודל. יתר על כן, מהירות הקול הנמוכה גורמת להתפשטות רב ערוצית היוצרת זמן השהיה של עשרות או מאות אלפיות השנייה והסחות דופלר משמעותיות. לעיתים קרובות מערכות תקשורת אקוסטית אינן מוגבלות על ידי רעש, אלא על ידי הדהודים. אמינות מערכות אלו משופרת באמצעות מערכי הידרופונים, המאפשרים טכניקות עיבוד כגון עיצוב אלומה אדפטיבי.
יישומים > ניווט ומעקב תת-מימי

ציוד ניווט ומעקב תת-מימי, משמש לצורך חיפושים ועבודה על ידי צוללנים, כלי רכב תת-מימיים נשלטים מרחוק, כלי רכב תת-מימיים אוטונומיים, צוללות מאוישות וצוללות אוטונומיות כאחד.
בניגוד לאותות רדיו הנבלעים במהירות בתווך הימי, אותות קול מתפשטים לטווח ארוך יותר וניתנים למדידה או להערכה מדויקת. לכן, ניתן להשתמש באותות קול למדידת המרחק בין מטרה הנמצאת במעקב לבין תחנת הבסיס בדיוק רב, ובעזרת טריאנגולציה לחשב את המיקום של היעד, לעיתים ברמת הדיוק של סנטימטר. החל משנת 1960, פותחו מערכות מיקום אקוסטיות תת-מימיות המצויות במאה ה-21 בשימוש נרחב.
יישומים > מחקר סייסמי

סייסמולוגיה (מחקר רעידות האדמה) כרוכה בשימוש בגלי קול בתדר נמוך ( f<100Hz) על מנת לדגום את קרקעית הים לעומק. גלי קול בתדר גבוה מונחתים מאוד כאשר הם עוברים דרך הקרקעית ולכן מועדף השימוש בגלי קול בתדר נמוך, למרות הרזולוציה הנמוכה יחסית שלהם עקב אורך גל גדול (ביחס הפוך לתדר).
מקורות הקול בתחום זה כוללים מתנדים, רובי אוויר וחומרי נפץ.
יישומים > תצפיות אקלים ומזג אוויר

חיישנים אקוסטיים משמשים לניטור קול המיוצר על ידי רוח ומשקעים.
דוגמאות נפוצות הן:
מד גשם אקוסטי
ניטור מכות ברק
מערכת טומוגרפיה אקוסטית לאקלים ים המשתמשת בגלי קול בתדר נמוך למדידת טמפרטורת האוקיינוס הגלובלית
יישומים > אוקיינוגרפיה

מאפיינים אוקיינוגרפים בקנה מידה גדול ניתנים למדידה על ידי מערכת טומוגרפיה אקוסטית. מאפייני קרקעית ניתן למדוד על ידי סונאר סריקת צד ואפיון תת-קרקעית.
יישומים > ביולוגיה ימית

בשל מאפייני ההתפשטות של גלי קול בתווך הימי, נעשה בהם שימוש ככלי מסייע בחקר בעלי חיים ימיים, מפלנקטון ללווייתן הכחול. גלי קול משמשים לעיתים קרובות כדי לספק נתוני תפוצת והתנהגות בעלי חיים ימיים. כמו כן, נעשה שימוש במערכות אקוסטיות למדידת מיקום, כמות, גודל וביו-מסה של דגים.
תקשורת אקוסטית משמשת גם לניטור דגים ובעלי חיים ימיים. משדר אקוסטי מצורף לדגים (לפעמים באופן פנימי) בזמן שמערך של מקלטים נפרש לקבלת המידע. מערכת זו מאפשרת לחוקרים לעקוב אחר תנועות דגים בודדים בקנה מידה קטנה ובינוני.
ראו גם

אוקיינוגרפיה אקוסטית
הידרודינמיקה
סונאר
עיבוד אותות קול
תקשורת אקוסטית
אלקטרואקוסטיקה
שירת הלווייתן
מודיעין אקוסטי ימי
פארה דיבה

פארה דיבה היא פארה פהלווי (בפרסית: فرح دیبا, תעתיק מדויק: פרח דיבא; נולדה ב-14 באוקטובר 1938 בתבריז, איראן) היא אלמנתו של מוחמד רזא שאה פהלווי, השאה האחרון של איראן, הנושאת בתואר שהבאנו (קיסרית) החל משנת 1967 עד צאתה לגלות עם השאה בשנת 1979, והיא המשיכה להיות לצידו עד למותו ממחלת הסרטן בשנת 1980. דיבה שימשה כמלכה לצד השאה בין השנים 1967–1979.
אף על פי שהמלוכה באיראן הוגלתה, מספר מדינות ממשיכות לכבד ולשמר את תארה של פארה דיבה כ"קיסרית" או "הוד מלכותה", ובהן ארצות הברית, דנמרק, ספרד וגרמניה. גם התקשורת מחוץ לאיראן, מתוך נימוס, ממשיכה להתייחס לפארה דיבה בתואר הנ"ל וכך גם נוהגים תומכי משפחת המלוכה, וזאת למרות שהשלטון האסלאמי באיראן ביטל את כל התארים בהם החזיקה משפחת המלוכה.
ביוגרפיה > ילדותה

פארה דיבה נולדה בעיר תבריז שבצפון-מערב איראן, למשפחה המשתייכת למיעוט האזרי במדינה. היא הייתה בת יחידה להוריה. בזיכרונותיה כותבת כי מוצאו של אביה באזרבייג'ן האיראנית, בעוד מוצאה של אמה ממחוז גילאן שעל חוף הים הכספי.
משפחת אביה הייתה מן המעמד הגבוה. סבה מצד אביה היה דיפלומט במאה ה-19, ושימש כשגריר איראן בחצר בית רומנוב במוסקבה. אביה שירת כקצין בצבא המלכותי האיראני והיה בוגר האקדמיה הצבאית הצרפתית בסן-סיר. לפארה דיבה היו קשרים הדוקים עם אביה ומותו הפתאומי בשנת 1948 השפיע עליה קשות. מותו אף הותיר את משפחתה במצוקה כלכלית ובנסיבות אלה נאלצו לעזוב את הבית הגדול בו התגוררו בצפון טהראן, ולעבור לדירה בבניין משותף. פארה דיבה דוברת פרסית, אנגלית וצרפתית, ואף שולטת באזרית. בעת ביקורה באזרבייג'ן הסובייטית, בשנת 1972, העניקה ראיונות רבים בשפה האזרית, תוך שהיא מפגינה את שליטתה ברזי השפה.
ביוגרפיה > השכלתה ואירוסיה

החלה את לימודיה בבית הספר האיטלקי בטהראן וממנו עברה לבית הספר הצרפתי ע"ש ז'אן ד'ארק. בצעירותה בלטה בתחום האתלטיקה והייתה קפטן נבחרת הנשים בכדורסל בבית ספרה. עם סיום לימודי התיכון בבית הספר הצרפתי ראזי עברה לפריז שם למדה אדריכלות בבית הספר המיוחד לאדריכלות (École Spéciale d'Architecture). תלמידים איראנים רבים שלמדו מחוץ למדינה קיבלו מלגות ללימודים מהמדינה. לכן, כאשר השאה האיראני ביקר במדינות זרות נפגש לעיתים קרובות עם סטודנטים איראנים במדינה המארחת. בעת מפגש כזה, שנערך בשגרירות האיראנית בפריז, נפגשה פארה דיבה לראשונה עם בעלה לעתיד, מוחמד רזא פהלווי. בקיץ 1959, לאחר ששבה לטהראן, החל השאה מחזר בזהירות אחר דיבה, בתיווכה החלקי של בתו, הנסיכה שאנאז. הזוג הכריז על אירוסיו ב-23 בנובמבר 1959.
ביוגרפיה > נישואיה ומשפחתה

פארה דיבה נישאה למוחמד פהלווי ב-21 בדצמבר 1959, בגיל 21. נישואיה עוררו סקרנות רבה בעיתונות העולמית. הצלחת נישואיה היו תלויים בשאלת יכולתה ללדת בן יורש לשושלת השאה. אף שנישא פעמיים לפני נישואיו לדיבה, לשאה הייתה בת אחת בלבד, אשר על-פי כללי הירושה באיראן לא הייתה יכולה לרשת את אביה. התפרקות נישואיו השניים של השאה היו על רקע עקרותה של סוראיה. בנסיבות אלה תלה השאה וממשלתו תקוות רבות בדיבה. בנו של השאה, רזא כורש עלי פהלווי, נולד ב-30 באוקטובר 1960, אחריו נולדו לזוג שלושה ילדים נוספים: פארנאז (1963), עלי רזה (1966) שהתאבד ב-2011 בביתו בארצות הברית, וליילה (1970).
ביוגרפיה > מלכה וקיסרית

בעת שנישאה, התפקיד אשר נועד לדיבה כמלכה לא היה ברור. הציפייה העיקרית ממנה בבית המלוכה הייתה שתלד יורש לשושלת השאה. אולם לאחר שמילאה ציפייה זו ונסיך הכתר נולד, המלכה הצעירה הייתה חופשייה יותר להקדיש מזמנה אף לפעילויות רשמיות. בתחילה מלאה בעיקר תפקידים טקסיים. נכחה בפתיחת מוסדות חינוך ובריאות, ולא נגעה בנושאים הנתונים במחלוקת. אולם, ככל שהתנסתה יותר בתפקיד, השתנה מעמדה והפכה מעורבת יותר ויותר בעבודת הממשלה, ובנושאים שעוררו את עניינה. היא ניצלה את קרבתה לשאה כדי להפעיל את השפעתה ולגייס תקציבים למטרות שהיו קרובות לליבה, במיוחד בתחום זכויות נשים ופיתוח תרבותי.
במהלך השנים הלך וגדל מספר אנשי הסגל אשר עבדו עימה, ולבסוף עבדו במשרדה 40 אנשי סגל אשר טיפלו בפניות שונות לסיוע אשר הגיעו אליה. היא הפכה לאחת הדמויות הבולטות ביותר בממשל ונתנה חסותה ל-24 ארגונים בתחומי החינוך, הבריאות והתרבות. תפקידה ההומניטרי הקנה לה אהדה רבה, במיוחד בתחילת שנות ה-70. באותה תקופה הרבתה לנסוע ברחבי איראן, וביקרה בכמה מהאזורים הנידחים ביותר במדינה, כשהיא נפגשת עם תושבים מקומיים.
האהדה לה זכתה לא נעלמה מעיני הממשל באיראן. חשיבותה בעיני השאה באה לידי ביטוי בטקס ההכתרה בשנת 1967, בו הוכתרה לשאהבנו או קיסרית איראן המודרנית. השאה נתן אות נוסף לחשיבותה כאשר הכריז עליה כעוצרת הכתר אם ילך לעולמו בטרם ימלאו לנסיך הכתר 21 שנים. מינוי אישה לתפקיד זה היה יוצא דופן בממלכה מזרח תיכונית.
לצד אהדה ציבורית, יוזמותיה ופעילויותיה של דיבה באיראן ספגו לביקורת מקבוצות וגופים דתיים. חלק ניכר מביקורת זו הייתה על רקע הביקורת הכללית נגד בית פהלווי, ובהתנגדות לבית המלוכה דיבה הפכה למטרה נוחה.
ביוגרפיה > מלכה וקיסרית > תארים

פארה הייתה האישה הראשונה והיחידה שנקראה בתואר "שהבאנו" (אנ') (הגברת שאה), המקביל לתואר "שאה" ושווה ערך ל"קיסרית", שכן עד לשנת 1968 נשות מלכי איראן זוכו בתואר מלכה בלבד.
ביוגרפיה > מלכה וקיסרית > המהפכה האיראנית

מספר גורמים חברו יחדיו להתגברות התנגדות פנימית כנגד ממשל השאה בתחילת שנת 1978. ביטויי הסתייגות מן השלטון המשיכו להתגבר במהלך השנה והובילו להפגנות המוניות כנגד השלטון. בנסיבות אלה בוטלו משיקולי ביטחון רוב האירועים הרשמיים בהם הייתה הקיסרית אמורה ליטול חלק. עם תום השנה החריף המצב עוד יותר. המהומות וביטויי מרי אזרחי הגיעו לשיא בינואר 1979. הממשלה הכריזה על שלטון צבאי ברוב הערים המרכזיות באיראן ומרד גלוי איים לפרוץ בכל רגע. בנסיבות אלה החליטו (או אולצו) השאה ואשתו לעזוב את איראן ב-16 בינואר 1979.
ביוגרפיה > לאחר עזיבת איראן

יעדם של השאה ואשתו, לאחר עזיבת איראן, היה נתון במחלוקת אף בקרב השאה ועוזריו. בעת תקופת שלטונו קיים השאה יחסים הדוקים עם נשיא מצרים אנואר סאדאת. הנשיא הזמין את הזוג למצוא מקלט במצרים והם הסכימו. על רקע לחץ של השלטון החדש באיראן על ממשלת מצרים, עזבו השאה ואשתו את המדינה ופתחו במסע במדינות רבות, שנמשך 14 חודשים, בחיפוש אחר מדינה שתיתן להם מקלט קבוע. ממצרים הם עברו למרוקו, שם היו אורחיו של המלך חסן השני. ממרוקו המשיכו לאיי בהאמה, שם הוענק להם מקלט זמני. לאחר שתמה אשרת השהיה שלהם בבהאמה, הם פנו בבקשת מקלט למקסיקו, ושכרו בית סמוך למקסיקו סיטי. במהלך מסעם זה התדרדרה במהירות בריאותו של השאה, אשר היה חולה בלימפומה. בחיפוש אחר מרפא הגיע הזוג לארצות הברית, ביקור שגרם להחרפה נוספת של היחסים המתוחים ממילא בין ארצות הברית לאיראן. אשרת השהייה של הזוג בארצות הברית לא הוארכה והם נאלצו לעזבה ולעבור לפנמה. אולם, הם נאלצו לעזוב אף את פנמה לאור שמועה כי ממשלת פנמה מתכוונת לעוצרם ולהסגירם לידי איראן. בקשתם לנשיא מצרים סאדאת לשוב למצרים נענתה והם שבו למצרים במרץ 1980, שם נותרו עד למותו של השאה ב-27 ביולי 1980.
ביוגרפיה > לאחר עזיבת איראן > חייה בגלות

לאחר מות בעלה נותרה דיבה במצרים כשנתיים נוספות וגרה בקהיר, בארמון שהנשיא סאדאת העמיד לרשותה ולרשות משפחתה. חודשים ספורים לאחר ההתנקשות בחיי סאדאת, עזבה דיבה את מצרים, לאחר שנשיא ארצות הברית, רונלד ריגן, הודיע לה כי היא אורחת רצויה בארצות הברית. תחילה גרה בוויליאמסטאון, מסצ'וסטס, ואחר כך בקונטיקט. לאחר מות בתה ליילה בשנת 2001, היא קנתה בית במרילנד, סמוך לוושינגטון די. סי., כדי לחיות בקרבת בנה ונכדיה. לדיבה שלושה נכדים מבנה רזא.
ראו גם

שושלת פהלווי
הניסים המלכותיים של איראן
קמראן דיבה
לקריאה נוספת

Pahlavi, Farah. An Enduring Love: My life with The Shah. A Memoir, 2004. ISBN 1401359612
הערות שוליים

↑  ‏סואדכוהי‏ (Q108933097)
↑  הבא בירושה אחרי רזא כורש עלי פהלווי, מקור: סדר הירושה בוויקיפדיה הצרפתית | הפריט שלו בוויקינתונים: ‏כאמיאר פהלווי‏ (Q109170741)
| --- | --- |
בקרת זהויות :  NLI: 987007260918405171  PLWABN: 9810650837305606  BIBSYS: 6095585  BNE: XX1652320  BnF: cb12605099k (data)  CiNii: DA14684287  GND: 128841214  ISNI: 0000 0001 1078 8696  LCCN: n50009202  MusicBrainz: 146e61f3-9da3-4777-8244-08d6e6cd8d11  NKC: xx0017892  NLA: 53859218  NLG: 201449  NTA: 073330744  RERO: 02-A009436644  SELIBR: 319623  SNAC: w6nm5sf5  SUDOC: 050560239  Trove: 1540784  VIAF: 97805584   WorldCat (עם VIAF): 97805584 
משפחת השאה בטקס ההכתרה, 26 באוקטובר 1967
מטבע זיכרון של פרח פהלווי
Viva la Vida

ערך זה עוסק בשיר של קולדפליי. אם התכוונתם לאלבום של הלהקה, ראו .
"Viva la Vida" הוא שיר של להקת הרוק האלטרנטיבי הבריטית, קולדפליי. השיר יצא לאור ב-13 ביוני 2008 כסינגל השני מתוך אלבום האולפן הרביעי של הלהקה, Viva la Vida or Death and All His Friends. השיר נכתב על ידי חברי הלהקה, והוא זכה להצלחה מסחרית עצומה. פירוש הביטוי "Viva la Vida" בספרדית הוא "יחי החיים" או "חיה את החיים".
השיר הגיע למקום הראשון במצעד הסינגלים הבריטי ובבילבורד הוט 100 האמריקאי, מה שהפך אותו לשיר הראשון של הלהקה שמגיע למקום הראשון בשני המצעדים בו-זמנית. השיר זכה בפרס גראמי בקטגוריית "שיר השנה" בטקס גראמי ה-51 שנערך בשנת 2009. נכון לשנת 2014, השיר נמכר בכ-7.1 מיליון עותקים ברחבי העולם.
השיר הופיע בתוכנית "משפחת סימפסון" בפרק Million Dollar Maybe.
רקע

כותרת השיר בספרדית "Viva la Vida" נלקחה מציור בן המאה ה-20 של הציירת המקסיקנית, פרידה קאלו. במהלך הפקת האלבום Viva la Vida התנסו חברי הלהקה במספר גרסאות שונות שלו, ולבסוף כל אחד מהם הביע את דעתו ביחס לאיזו גרסה יש לבחור.
משמעות השיר

מילות השיר מוצגות בידי מספר האומר כי בעבר שלט בעולם ("I Used To Rule The World"). השיר מכיל אזכורים רבים מהתנ״ך ומהברית החדשה. לדוגמה, הביטוי ״עמודי חול״ ("Pillars Of Sand") נלקח ממשל מן הברית החדשה על כסיל שבנה את ביתו על עמודים עשויים חול, לעומת אדם חכם הבונה את ביתו על עמודים עשויים אבן. הביטוי ״עמודי מלח״ (״Pillars Of Salt") נלקח מהסיפור התנ״כי על אשת לוט, שהפכה לנציב מלח.
המילים ״היה לי למראה, לחרב, למגן״ ("Be My Mirror, My Sword, My Shield") הן גם התייחסויות לתנ״ך, מאחר שמתייחסים לתנ״ך כחרב באיגרת אל האפסים וכמראה באיגרת יעקב. המשפט ״אני יודע שפיטר הקדוש לא יקרא בשמי״ ("I Know Saint Peter Won't Call My Name") מתייחס לאמונה העממית שפטרוס הקדוש שומר על השערים לגן העדן. כמו כן, לפי האמונה העממית הוא אוחז ב״ספר החיים״ וקורא בשמותיהם של אלו שהאמינו בישו במהלך חייהם.
המשפט ״ראשי על מגש כסף״ ("My head Upon A Silver Plate") מתייחס לכריתת ראשו של יוחנן המטביל לפי בקשתה של שלומית בת הרודיאס, שיביאו לה את ראשו על גבי צלחת.
השיר יצר הדים רבים כמו גם ויכוחים באשר למשמעותו. היו שטענו שהשיר עוסק במהפכה הצרפתית. חברי הלהקה עצמה אינם שותפים לפרשנות הזו, ולדבריהם מדובר במלכים ובמהפכות באופן כללי.
ביקורת

Viva La Vida קיבל ביקורות שבח רבות. ג'וש האת'ווי מהעיתון The Plain Dealer כתב כי השיר הוא הקליט ביותר מהאלבום Viva la Vida or Death and All His Friends. בריאיון לאתר IGN, כתב המבקר צ'אד גרישו כי ״זו הפשיטה היחידה של הלהקה אל פופ התזמורות חסר הבושה. מצד שני, פריטת המיתרים הנמרצת והשירה הנפלאה הופכות אותו להרבה יותר מדי מקסים וחי מכדי לא לחבב אותו, ועוד יותר קשה לא לאהוב אותו״.
"Viva La Vida" מתחיל עם נגינה גרנדיוזית ומילים סוחפות המפרטות את הכאב של הדחה ממעמד גבוה. צליליו החזקים גובלים בהגזמה לכל אורכו של השיר, אך קולדפליי יודעים כיצד ללכת על חבל דק בצורה מושלמת. הפעמונים, הצלצולים והתזמורת, כולם קיימים בפזמון, אך קולו של כריס מרטין עדיין חודר דרכם כמו קריאת חצוצרה. לירית, הכאב של הגיבור הוא ברור, אבל סריקת המילים על פעמוני ירושלים, חיל הפרשים הרומאים ופטרוס מעניק ל-"Viva La Vida" אווירת תבונה הנדירה למציאה בשירי הפופ הפופולריים ביותר של היום.
ביקורת > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ הטובים ביותר בכל הזמנים | 144 |  |